ათათურქიშ ჯოხოდვალაშ სტამბოლიშ აეროპორტი

ათათურქიშ ჯოხოდვალაშ სტამბოლიშ აეროპორტი (; ) — ართამი დოინალაფაშ აეროპორტი სტამბოლს. 2019 წანაშ 6 პირელშახ, კონტინენტეფოშქაშე შარალუას დო ორზოლიშ გინოღალას ოინალუდჷ. იდვალუაფუ ნოღაშ ევროპულ ნორთის, ნოღაშ ისტორიული ცენტრიშ — სულთანახმეტიშ მოედანიშ ბჟადალშე 24 კილომეტრის, მარმარილოშ ზუღაშ წყარპიჯის. 1980 წანაშე, აეროპორტის თურქეთიშ მაართა პრეზიდენტიშ - მუსტაფა ქემალ ათათურქიშ ჯოხოდვალა უღუ.

მოშარეეფიშ ნინალაშ მუდანობაშ მეჯინათ, აეროპორტი ევროპას 4-ა დო მოსოფელს 13-ა რდჷ. 2014 წანას, აეროპორტიშ მოშარეეფიშ მუდანობაქ 56 მილიონი ადამიერს გინმაჩირთუდჷ. მუმალს, აეროპორტიშ გინოხარგუაშ გეშა, დიგეგმჷ სტამბოლიშ მასუმა ახალი აეროპორტიშ აკოგაფაქ, ნამუშ უკული ათათურქიშ აეროპორტიქ დიკილჷ.

2000  წანაშ ღურთუთაშე, აეროპორტიშ მამართვალი ოპერატორი რდჷ TAV Airports (Tepe-Akfen-Ventures), ნამუქჷთ აეროპორტიშ გავითარაფალო, 1998 წანაშე, 600 მილიონი დოლარი ინვესტიცია დინოდჷ. 2005 წანას, TAV-ქ გიმორძგჷ ტენდერს აეროპორტიშ ომართალო 15,5 წანაშ გოძვენათ.

აეროპორტიშ ტერიტორიას იდვალუაფუდჷ თურქეთიშ ერუანული ავიაკომპანია Turkish Airlines-იშ შტაბ-ორენი, ნამუშოთ აეროპორტი თარი ორენი რდჷ. თაშნეშე აეროპორტის ბაზირენდეს აბანობური თურქული ავიაკომპანიეფი: Atlasglobal დო Onur Air.

ათათურქიშ აეროპორტწკჷმა ართო, სტამბოლს თაშნეშე ონინალუდჷ, ნოღაშ აზიურ ნორთის მადვალუ მორჩილი საბიჰა გიოქჩენიშ ჯოხოდვალაშ ოერეფოშქაშე აეროპორტი.

 რესურსეფი ინტერნეტის 
 აეროპორტიშ ოფიციალური საიტი  

სქოლიო

კატეგორია:თურქეთიშ აეროპორტეფი